Judith Butler

Judith Pamela Butler (født 1956) er en amerikansk filosof, litteraturteoretiker og kjønnsforsker. Hen er professor i retorikk og sammenlignende litteraturvitenskap ved University of California, Berkeley og med en bistilling ved European Graduate School. Hens arbeid har vært innflytelsesrikt i politisk filosofi, etikk, feminisme og skeiv teori.

Butler er særlig kjent for bøkene Gender Trouble: Feminism and the Subversion of Identity (1990) og Bodies That Matter: On the Discursive Limits of Sex (1993), som utfordret det som til da hadde vært konvensjonell tenkning om kjønn, introduserte begrepet «performativitet» og la grunnlaget for skeiv teori. Denne teorien fikk stor innflytelse i feminisme og kjønnsforskning fra 1990-årene og etablerte Butler som en av de mest kjente og siterte forskerne innen kjønn.

Butler har også lenge støttet LHBT+-bevegelsen, og engasjert seg i flere politiske saker. Hen har kritisert islamofobi og Israels behandling av palestinerne, med utgangspunkt i sitt eget jødiske ståsted og en langvarig interesse for jødisk etikk.Review of Judith Butler's "Parting Ways: Jewishness and the Critique of Zionism Butler har i denne forbindelse opplevd kritikk for å anerkjenne de islamistiske terrororganisasjonene Hamas og Hizbollah som en del av den globale venstreorienterte bevegelse, men uten å utfordre deres syn på kvinner, skeive og jøder.

Hen fikk Adornoprisen i 2012.

 Notiser 

 Referanser 
[Mortensen, Egeland et al (2008): Kjønnsteori. Gyldendal Akademisk. Bergen. Fotnote/note]

 Eksterne lenker 

 Judith Butler / European Graduate School 


Kategori:Sosiologer fra USA
Kategori:Filosofer fra USA
Kategori:Litteraturvitere fra USA
Kategori:Kjønnsforskere fra USA
Kategori:Personer fra Cleveland
Kategori:Miljøfilosofer
Kategori:Etikere fra USA
Kategori:Feministiske filosofer